S týmto pojmom sa môžete stretnúť aj u niektorých výrobcov, hoci sa táto informácia často neuvádza. Ide o strih topánky v časti chodidla. Strih sa odlišuje práve podľa typu chodidiel. Existuje Wide kopyto, čo je klasický strih rozšírený v oblasti priehlavku. Určený je pre ľudí so širšími prstami (palcovou časťou). Narrow strih je určený pre tých, ktorým je bežný strih okolo chodidla voľný. Hallux Valgurs sa týka ľudí, ktorí majú problém s vybočením palcového kĺbu. V takom prípade má strih viac miesta v okolí prstovej časti, zároveň však stabilizuje zvyšok chodidla. V prípade trekingových modelov nájdete aj StraightFit, ktorý sa mierne k špičke zužuje, no pre palec je vytvorený dostatok miesta.